अहमदाबाद। हमारे बीच से कोई अपना दिवंगत होता है, तो परिवार वालों की तरफ से कई तरह की धार्मिक क्रियाएं की जाती हैं। कुछ अनोखा करते हुए कोई किताबें देता है, तो कोई दान-पुण्य करता है। मेरे मरने पर किसी भी तरह की लौकिक क्रियाएं मत करना कहने वाले तारक मेहता के दोस्त गत एक मार्च को दिवंगत हो गए, उन्हें श्रद्धांजलि देने आने वाले लोगों को डस्टबीन दी गई। स्वच्छता के लिए संदेश…
तारक मेहता के दोस्त बिजनेसमेन और स्वतंत्रता सेनानी के साथ-साथ गांधीवादी नरेंद्रभाई दवे के उठावना में जो भी शामिल हुआ, उसे डस्टबीन दी गई। ऐसा नरेंद्र भाई ने अपनी मृत्यु के पहले कहा था। उनकी इच्छा को उनके परिवार वालों ने इस तरह से पूरा किया। अपने पिता की इच्छा के बारे में उनकी बेटी रिटा त्रिवेदी ने बताया कि हम सबको इकट्ठा कर पिताजी ने कहा था कि मृत्यु तो एक उत्सव है, मेरी मृत्यु के बाद किसी भी तरह की लौकिक क्रियाएं नहीं होनी चाहिए। मैं विधि-विधान से मुक्त मृत्यु चाहता हूं। एक मार्च को जब उनका निधन हुआ, तो हम सबने तय किया कि पिताजी का जीवन पूरी तरह से स्वच्छ था। इसलिए स्वच्छता को सामने रखकर हमने उठावने पर जो भी आया, उसे डस्टबीन देकर स्वच्छता का संदेश दिया।
आगे की स्लाइड्स में देखें PHOTOS...
hin_Deva hin_Deva hin_Deva